- Hindi News
- National
- स्टीफंस के 2 छात्रों का एबीवीपी समर्थकों पर पीटने का आरोप, क्राइम ब्रांच ने लिए बयान
स्टीफंस के 2 छात्रों का एबीवीपी समर्थकों पर पीटने का आरोप, क्राइम ब्रांच ने लिए बयान
सेव डीयू मुहिम पर एबीवीपी, डूसू का तिंरगा मार्च
डीयूनॉर्थ कैंपस में गुरुवार को सेव डीयू मुहिम के तहत एबीवीपी, डूसू और शिक्षकों की ओर से तिरंगा मार्च निकाल कर प्रदर्शन किया गया। हजारों छात्रों के हुजूम से पूरा कैंपस घंटों तक जाम रहा। छात्र और शिक्षक नारे लगा रहे थे तुम अलगाववाद से तोड़ोगे हम राष्ट्रवाद से जोड़ेंगे, तुम नक्सलवाद से तोड़ोगे हम राष्ट्रवाद से जोड़ेंगे। प्रदर्शन दोपहर 12.45 पर डीयू नॉर्थ कैंपस आर्ट फैकल्टी स्थित स्वामी विवेकानंद स्टेच्यू से शुरू हुआ और शाम साढ़े चार बजे कैंपस और कॉलेजों का चक्कर लगाते हुए वापस स्टेच्यू पर संपन्न हुआ।
एबीवीपी के संगठन मंत्री साकेत बहुगुणना ने कहा कि देश की प्रतिष्ठित यूनिवर्सिटीज में पठन-पाठन का माहौल खराब किया जा रहा है। आतंकवादियों के समर्थन में कार्यक्रम आयोजित हो रहे हैं। देश विरोधी नारे लग रहे हैं। पुलिस साल बीतने के बाद भी आरोपियों के खिलाफ कोर्ट में चार्जशीट दाखिल नहीं करती। आरोपी छात्र उमर खालिद पुलिस हेडक्वार्टर पर और कन्हैया कुमार डीयू कैंपस में प्रदर्शन करने पहुंच रहे हैं। जो आजादी, आजादी के नारे लगा रहे हैं। राइट टू स्पीच का मतलब यह नहीं है कि जिस देश की धरती का अन्न खाकर 3 किलो से 60 किलो के हो गए, उसी देश के विरोध में नारेबाजी करो। हमारी मांग है कि केंद्र सरकार इस मुद्दे पर खामोश बैठे और पुलिस को तुरंत चार्जशीट कोर्ट में दाखिल करने का निर्देश दे।
जोलोग आरोपी हैं, वे खुलेआम युवाओं को भड़का रहे हैं: सौरभ
जेएनयूछात्रसंघ के पूर्व संयुक्त सचिव सौरभ शर्मा ने कहा कि पुलिस अगर समय से चार्जशीट दाखिल करती तो जेएनयू के बाद डीयू कैंपस में माहौल खराब होता। क्योंकि जो लोग आरोपी हैं वह खुलेआम घूमकर युवाओं को भड़का रहे हैं।
प्रदर्शन में शामिल जेएनयू के प्रो. हरिराम मिश्रा ने कहा कि देश के युवाओं को कुछ देश विरोधी ताकतों द्वारा भड़काया जा रहा है। यह सही नहीं है। उच्च शिक्षण संस्थानों में कार्यरत प्रोफेसर्स को चाहिए कि वह युवाओं की ऊर्जा को सही दिशा में डाईवर्ट करें। विरोध की राजनीति की बजाए सामाजिक सरोकार के कार्यों से युवाओं को जोड़ें। हमारी मांग है कि शिक्षण संस्थानों में इस तरह की घटनाओं पर रोक लगे और दोषियों पर एक्शन हो।
तुम अलगाववाद से तोड़ोगे हम राष्ट्रवाद से जोड़ेंगे के लगे नारे
10 दिनों से डीयू में खामोशी
डीयूनॉर्थ कैंपस 10 दिनों से पुलिस छावनी में तब्दील है। यहां हर तरफ पुलिस ही पुलिस नजर आती है। कॉलेजाें में पठन-पाठन का माहौल भी वैसा हंसी-खुशी वाला नजर नहीं आता, जिसके लिए अक्सर डीयू जाना जाता है। हर तरफ एक खामोशी सी है, इस खामोशी में प्रदर्शनकारियों बुलंद आवाज एक कौतूहल सा पैदा करती है कि कहीं कुछ कैंपस में हो तो नहीं गया।
tgl_Latn sot_Latn hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hne_Deva hin_Deva